Prayagraj
Store norske leksikon,Geografi,Verdens geografi,Asia,Indias geografi
Prayagraj er en by i India, i delstaten Uttar Pradesh, ved sammenløpet av elvene Yamuna og Ganges, med 990 300 innbyggere (2001). Byen er først og fremst et administrasjons- og utdanningssenter, med noe metall-, tekstil- og næringsmiddelindustri, og universitet.
Historie Prayagraj går tilbake til byen Prayag, fra 900-tallet fvt., og er en populær valfartsby. Keiseren Akbar bygde i 1583 festningen Allahabad, som gav navn til byen. Byen har palass fra mogul-tiden.Allahabad, som byen het til 2018, var senter for den indiske uavhengighetsbevegelsen og hjemsted for familien Nehru, hvis tidligere bolig nå er museum. Byen er også tidligere delstatshovedstad.I 2018 skiftet byen navn fra Allahabad til Prayagraj. Les mer i Store norske leksikon Uttar Pradesh Indias geografi Indias historie Eksterne lenker Offisielle nettsider om Uttar Pradesh